Herbert Achternbusch
Store norske leksikon,Språk og litteratur,Litteratur i verden,Europa,Tysklands litteratur,Tysklands nyere litteratur
Herbert Achternbusch var en tysk forfatter og filmregissør. Han skrev prosa, hørespill og dramatikk, og var aktiv som filmregissør, skuespiller og maler.
Achternbusch debuterte som filmregissør i 1974. Han skrev manus til Werner Herzogs film Herz aus Glas (1976), og regisserte og spilte hovedrollen i en serie personlige og tidvis omdiskuterte filmer. Særlig vakte den burleske Jesus-filmen Das Gespenst (1983) sterke reaksjoner. Det samme gjorde spillefilmen Hades (1995), hvor det ble brukt originalopptak fra ghettoen i Warszawa.Herbert Achternbusch skildret i sine ulike uttrykksformer enkeltmenneskets kamp mot alle undertrykkelsesformer i samfunnet. Som kulisser vekslet han mellom det bayerske bondemiljøet og rent fiktive opplevelser og språkfantasier. Blant hans viktigste prosaverk er Die Alexanderschlacht (1971), Revolten (1982), Das Ambacher Exil (1987), Hundstage (1995), Der letzte Schliff (1997), Die Reise zweier Mönche (2000) og Ist es nicht schön zu sehen wie den Feind die Kraft verlässt (2002). Han skrev også en rekke teaterstykker. Les mer i Store norske leksikon Tysklands litteratur Eksterne lenker Herbert Achternbusch i nettleksikonet Literaturportal Bayern Herbert Achternbusch i Deutsche Biographie